অত্যন্ত দুঃখের সাথে বলতে হচ্ছে বর্তমান সরকার পার্বত্য অঞ্চলকে সুকৌশলে বিদেশীদের হাতে তুলে দিতে যাচ্ছে। পার্বত্য ভূমি কমিশন আইনের সংশোধন তারই ধারাবাহিকতার অংশ। এর মাধ্যমে এখানকার বাঙ্গালীদের একটা বড় অংশকে পার্বত্য অঞ্চলের বাইরে নেয়া হবে। পার্বত্য অঞ্চলের অর্ধেক জনগোষ্ঠী হলো বাঙ্গালী। পার্বত্য শান্তি চুক্তি করে এ অঞ্চলের বাঙ্গালীদের সব ধরনের সুযোগ সুবিধা থেকে বঞ্চিত করা হয়েছে। সাংবিধানিক অধিকার থেকে বঞ্চিত করা হয়েছে। পাহাড়ী নেতারা বিদেশী কূটনীতিকদের মাধ্যমে জোড় চেষ্টা চালাচ্ছে এ অঞ্চলকে বাঙ্গালী সংখ্যালঘু করে পূর্ব তিমুরের মতো নতুন একটি রাষ্ট্র বানাতে। বর্তমান সরকার দেশপ্রেমের কথা বললেও দেশের এক দশমাংশ এই পার্বত্য অঞ্চলকে নিয়ে তার কোন মাথাব্যাথা নেই। শুধুমাত্র জিয়াউর রহমান কেন এখানে বাঙ্গালীদের বসতি স্থাপনে সহায়তা করেছেন তার জন্যই তার এতো হিংসা। অথচ এখানে বাঙ্গালী আছে বলেই আজো এ অঞ্চল বাংলাদেশ থেকে পাহাড়ীরা পৃথক করতে পারেনি। তবে আমাদের মধ্যে যদি নূন্যতম দেশপ্রেম থাকে তবে এখনই বাংলাদেশের সব নাগরিককে ঐক্যবদ্ধ হয়ে সরকারের এই অপচেষ্টা বন্ধ করে সমতার ভিত্তিতে সকল বাঙ্গালী ও পাহাড়ীকে এখানে বসবাসের ব্যবস্থা করার প্রয়োজনীয় পদক্ষেপ নিতে হবে। আর এক্ষেত্রে সবচেয়ে অগ্রনী ভূমিকা পালন করতে হবে প্রিন্ট ও ইলেক্ট্রনিক মিয়াডিয়াগুলোকে। উল্রেখ্য খাগড়াছড়ির সাংবাদিক কখনোই বাঙ্গালীদের পক্ষে কোন সংবাদ প্রকাশ করে না।